text: জেন আলেকজান্ডার (জন্ম ২৮ অক্টোবর ১৯৩৯) হলেন একজন মার্কিন লেখিকা, অভিনেত্রী ও ন্যাশনাল এন্ডাউমেন্ট ফর দি আর্টসের সাবেক পরিচালক। তিনি একটি টনি পুরস্কার ও দুটি এমি পুরস্কার বিজয়ী এবং চারটি একাডেমি পুরস্কারের মনোনীত।
  
  আলেকজান্ডার ব্রডওয়ে মঞ্চে অভিষেক ঘটে ১৯৬৮ সালে দ্য গ্রেট হোয়াইট হোপ নাটকে দিয়ে এবং এই কাজের জন্য তিনি মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তার অন্যান্য ব্রডওয়ে নাটক হল সিক্স আরএমএস রিভ ভু (১৯৭২), দ্য নাইট অব দি ইগুয়ানা (১৯৮৮), দ্য সিস্টার্স রোজেন্সওয়েগ (১৯৯৩) ও অনার (১৯৯৮)। তিনি মোট সাতটি টনি পুরস্কারের মনোনয়ন লাভ করেছেন এবং ১৯৯৪ সালে আমেরিকান থিয়েটার হল অব ফেমে তার নাম অন্তর্ভুক্ত হয়েছে।
  
  তিনি দ্য গ্রেট হোয়াইট হোপ নাটকের চলচ্চিত্ররূপে (১৯৭০) অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি অল দ্য প্রেসিডেন্ট্‌স মেন (১৯৭৬) ও ক্রেমার ভার্সাস ক্রেমার (১৯৭৯) চলচ্চিত্রে অভিনয়ের জন্য দুটি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং টেস্টামেন্ট (১৯৮৩) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে আরেকটি একাডেমি পুরস্কারের মনোনয়ন লাভ করেন।
  
  প্রারম্ভিক জীবন
  আলেকজান্ডার ১৯৩৯ সালের ২৮শে অক্টোবর ম্যাসাচুসেট্‌স অঙ্গরাজ্যের বস্টন শহরে জন্মগ্রহণ করেন। তার জন্মনাম জেন কুইগলি। তার মাতা রুথ এলিজাবেথ (বিবাহপূর্ব পিয়ারসন) ছিলেন একজন সেবিকা এবং তার পিতা টমাস বি. কুইগলি ছিলেন একজন অর্থপেডিক শল্যচিকিৎসক। তিনি বস্টনের পার্শ্ববর্তী চেস্টনাট হিলের বিভার কাউন্টি ডে স্কুলে পড়াশোনা করেন। বিদ্যালয়ে থাকাকালীনই তার অভিনয়ের প্রতি আগ্রহ জন্মে।
  
  তথ্যসূত্র
  
  বহিঃসংযোগ
  
   
   
   
   
   
   Downstage Center at the American Theatre Wing interview
   Jane Alexander in the International Leadership Forum
   
  
  বিষয়শ্রেণী:১৯৩৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর মার্কিন অভিনেত্রী
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:বস্টনের অভিনেত্রী
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:মার্কিন মঞ্চ অভিনেত্রী
  বিষয়শ্রেণী:আমেরিকান একাডেমি অব আর্টস অ্যান্ড সায়েন্সেসের ফেলো
  বিষয়শ্রেণী:টনি পুরস্কার বিজয়ী
  বিষয়শ্রেণী:ড্রামা ডেস্ক পুরস্কার বিজয়ী
  বিষয়শ্রেণী:প্রাইমটাইম এমি পুরস্কার বিজয়ী
title: জেন আলেকজান্ডার